ขออภัย
งานเข้าสมาคมธนาคารไทย เมื่อถูกพาดพิงว่ารองนายกฯ ม.ร.ว.ปรีดิยาธร เทวกุล ไปวิพากษ์วิจารณ์นายกรัฐมนตรีพล.อ.ประยุทธ์ จันทร์โอชา ว่าไม่รู้เรื่องเศรษฐกิจ ในการประชุมประจำเดือนของสมาคมธนาคารไทย
24 ก.ค. 2558

งานเข้าสมาคมธนาคารไทย เมื่อถูกพาดพิงว่ารองนายกฯ ม.ร.ว.ปรีดิยาธร เทวกุล ไปวิพากษ์วิจารณ์นายกรัฐมนตรีพล.อ.ประยุทธ์ จันทร์โอชา ว่าไม่รู้เรื่องเศรษฐกิจ ในการประชุมประจำเดือนของสมาคมธนาคารไทย
เผือกร้อนนี้ทำให้สมาคมธนาคารไทยต้องส่งคนไปขออภัยหม่อมอุ๋ย เพื่อแสดงความเสียใจที่เกิดกระแสเรื่องนี้ออกมา และ ดร.ธวัชชัย ยงกิตติกุล อดีตเลขาธิการสมาคมฯ ที่วันนี้เป็นที่ปรึกษา ออกมาแจงต่อสื่อถึงข้อเท็จจริงและที่มาที่ไปว่าเรื่องนี้เป็นมาอย่างไร
นายแบงก์หลายคนที่นั่งในห้องดินเนอร์ด้วย ยืนยันว่าหม่อมอุ๋ยพูดจริง แต่บริบทไม่ได้พูดให้ร้ายหรือดูถูกดูหมิ่นนายกฯ เป็นการยิงมุขสดแบบที่นายกฯ ชอบทำเวลาไปกล่าวสัมมนาบนเวทีต่างๆ ใครที่รู้จักสไตล์การพูดของหม่อมอุ๋ยก็จะรู้ว่าไม่มีการตั้งใจให้ร้ายใครจริงๆ